CELEX: 62013CN0639
Language: fi
Date: 2013-12-03 00:00:00
Title: Asia C-639/13: Kanne 3.12.2013 — Euroopan komissio v. Puolan tasavalta

15.2.2014   
            
            
               FI
            
            
               Euroopan unionin virallinen lehti
            
            
               C 45/23
            
         Kanne 3.12.2013 — Euroopan komissio v. Puolan tasavalta
   (Asia C-639/13)
   2014/C 45/39
   Oikeudenkäyntikieli: puola
   
      Asianosaiset
   
   
      Kantaja: Euroopan komissio (asiamiehet: L. Lozano Palacios ja M. Owsiany-Hornung)
   
      Vastaaja: Puolan tasavalta
   
      Vaatimukset
   
   
               —
            
            
               Unionin tuomioistuimen on todettava, että Puolan tasavalta ei ole noudattanut yhteisestä arvonlisäverojärjestelmästä annetun direktiivin 2006/112/EY (1) 96–98 artiklan, luettuna yhdessä kyseisen direktiivin liitteen III kanssa, mukaisia velvoitteitaan, koska se on soveltanut alennettua arvonlisäverokantaa tavaroista ja palveluista kannettavasta verosta 11.3.2004 annetun lain liitteessä 3 mainittuihin palontorjuntatuotteisiin.
            
         
               —
            
            
               Puolan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Vaatimustensa tueksi komissio väittää, että Puolan tasavalta soveltaa alennettua arvonlisäverokantaa tavaroihin, joita ei ole mainittu direktiivin liitteessä III. Mainittuja tavaroita tulisi komission mukaan kuitenkin verottaa normaalin verokannan mukaan, koska direktiivin 98 artiklan 2 kohdassa säädetty poikkeus ei koske niitä. Sen lisäksi Puolan esittämä perustelu on luonteeltaan poliittis-taloudellinen eikä sitä voida ottaa huomioon oikeuttamisperusteena direktiivin säännöksistä poikkeamiselle. Komission mukaan se, että Puolan oikeuden säännökset eivät ole direktiivin vaatimusten mukaisia, on lisäksi riidatonta.
   
      (1)  EUVL L 347, s. 1.